

MĀKSLINIECISKĀS JAUNRADES CENTRS

**PRAKTISKĀS ESTĒTIKAS SKOLA**

Andreja Saharova iela 35, Rīga, LV – 1082, tālrunis 67 474145, e-pasts estets@riga.lv

IEKŠĒJIE NOTEIKUMI

Rīgā

|  |  |
| --- | --- |
| 2020. gada 1. septembrī | Nr.BJCPES-20-3-nts |

|  |
| --- |
| **Izglītības procesa organizēšana, nodrošinot Covid-19 infekcijas izplatības ierobežošanu** |

Izdoti saskaņā ar Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 26.1. apakšpunktu

**I. Vispārīgie jautājumi**

1. Iekšējie noteikumi (turpmāk – Noteikumi) nosaka kārtību, kādā organizē izglītības procesu Mākslinieciskās jaunrades centrā “Praktiskās estētikas skola” (turpmāk – Iestāde), lai mazinātu Iestādes darbiniekiem un izglītojamajiem risku inficēties ar Covid-19, īstenojot Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi) noteiktos informēšanas, distances ievērošanas, higiēnas un personas veselības stāvokļa uzraudzības pamatprincipus, kā arī, lai sekmētu drošu izglītības procesa norisi.
2. Noteikumi ir saistoši iestādes darbiniekiem un izglītojamajiem.
3. Izglītojamo likumisko pārstāvju (turpmāk – Vecāki) un citu Iestādei nepiederošo personu uzturēšanos Iestādē nosaka 19.01.2016. iekšējie noteikumi Nr. BJCPES-16-2-nts “Mākslinieciskās jaunrades centra ‘Praktiskās estētikas skola” Iekšējās kārtības noteikumi” un 25.08.2020. rīkojums Nr. BJCPES-20-30-rs “Par vecāku un audzēkņu likumisko pārstāvju uzturēšanās kārtību MJC “Praktiskās estētikas skola” telpās un rīcību saistībā ar COVID-19 ierobežošanu.”.

**II. Izglītības procesa organizēšana**

1. Izglītības procesa kārtība Iestādē tiek noteikta, ņemot vērā Rīgas domes Izglītības, kultūras un sporta departamenta Sporta un jaunatnes pārvaldes (turpmāk – Pārvalde) metodiskos ieteikumus “Metodiskie ieteikumi Rīgas pašvaldības dibinātajām interešu izglītības iestādēm izglītības procesa organizēšanai un piesardzības pasākumu nodrošināšanai Covid-19 infekcijas izplatības ierobežošanai” (Pārvaldes 25.08.2020.vēstule Nr. DIKS-20-1701-dv).
2. Pulciņu darbs tiek organizēts pēc Iestādē apstiprinātā nodarbību grafika, norādot darba formu saskaņā ar Noteikumu 12.punktu.
3. Pēc katras klātienes nodarbības paredzēts 15 minūšu starpbrīdis telpu vēdināšanai un virsmu dezinfekcijai, izņemot gadījumus, kad grupai notiek divas vai trīs nodarbības pēc kārtas – tad telpu vēdināšanu un virsmu dezinfekciju veic pēc otrās nodarbības.
4. Vienam audzēknim ir atļauts apmeklēt ne vairāk kā trīs dažādus interešu izglītības pulciņus. Nodarbību kompleksi “Cālīši”, “Cīrulīši”, “Paipaliņas”, “Burtiņa skola”, “Pūcītes” uzskatāmi par vienu interešu izglītības pulciņu.
5. Iestāde nodrošina 2. klašu peldētapmācības programmas norisi, audzēkņu grupām nenosakot ūdens virsmas platības ierobežojumu**.**
6. Brīvā laika istabas pakalpojumu nodrošina tikai Iestādes pulciņu audzēkņiem.
7. Interešu izglītības skolotāji interešu izglītības nodarbību žurnālos:
	1. nodrošina audzēkņu parakstīšanos par iepazīšanos ar Iestādē izstrādātajiem piesardzības pasākumiem;
	2. veic precīzu un regulāru audzēkņu uzskaiti klātienes nodarbībās.
8. Noteikumu 10.punkta nosacījumu izpildi kontrolē direktora vietniece izglītības jomā Dace Krūmiņliepa.
9. Piešķirto stundu apmērā pedagogs var organizēt darbu:
	1. ar pilnu grupu;
	2. dalot grupu apakšgrupās;
	3. individuāli;
	4. kombinējot iepriekšminētās formas;
	5. attālināti.
10. Iestādes izglītības procesa īstenošanas kārtībā var tikt veiktas izmaiņas atbilstoši epidemioloģiskajai situācijai Iestādē vai valstī.
11. Iestādē par izmaiņām izglītības procesa organizēšanā nekavējoties informē audzēkņus un Vecākus, nosūtot informāciju pulciņu WhatsApp grupās un ievietojot informāciju Iestādes mājaslapā un Facebook lapā.

**III. Covid-19 infekcijas ierobežošanas pamatprincipu un piesardzības pasākumu ievērošana un nodrošināšana**

1. Covid-19 infekcijas izplatības novēršanas pamatprincipu ievērošanai Iestādes direktors ar rīkojumu nosaka atbildīgās personas par informēšanu, distancēšanās ievērošanu, higiēnas prasību nodrošināšanu un ievērošanu un izglītojamo un darbinieku veselības stāvokļa uzraudzību un ievērošanu.
2. Komunikācijas nodrošināšana notiek atbilstoši Iestādes direktora noteiktajai rīcības shēmai (pielikums) šādām mērķgrupām:
	1. Iestāde – Departaments;
	2. Iestādes direktors – darbinieki;
	3. Iestāde – izglītojamie;
	4. Iestāde – Vecāki;
	5. Vecāki/ izglītojamie – Iestādes direktors.
3. Iestādes iekštelpās tiek izvietoti informatīvie plakāti un informatīvas norādes par Covid-19 piesardzības pasākumiem saskaņā ar MK noteikumos noteiktajām prasībām, tajā skaitā par distancēšanās nodrošināšanu koplietošanas telpās.
4. Distancēšanās un higiēnas prasību ievērošana tiek nodrošināta atbilstoši MK noteikumiem un Slimību profilakses un kontroles centra norādījumiem:
	1. nodarbībās, kur tas ir iespējams, vienas grupas ietvaros ievērot 2 metru distancēšanos un nedrūzmēšanos;
	2. kora “Anima”, vokālas apmācības korim “Anima”, folkloras kopas “Rudzi”, ansambļa “Pīlādzītis” un pulciņa “Vokālā apmācība” dalībnieki ievēro 2 metru distanci nodarbības laikā;
	3. organizējot sporta nodarbības, 1 personai tiek nodrošināti 4 m2 sporta nodarbības norises vietas platības. Lielajā sporta zālē vienlaikus var norisināties vairāku treniņgrupu darbs;
	4. starpbrīžu laikā un pārvietojoties uz nākošo nodarbību telpu, audzēkņi lieto deguna un mutes aizsegu, ko nodrošina audzēkņu vecāki;
	5. kārtību, kādā skolas telpās pārvietojas audzēkņi pirms un pēc nodarbībām, un nodarbību starplaikos, nosaka Iestādes direktora izdots rīkojums;
	6. audzēkņu vecāki iespēju robežās nodrošina bērnam individuālus rakstāmpiederumus;
	7. par piesardzības pasākumiem higiēnas prasību nodrošināšanai Iestādē tiek izdots direktora rīkojums.

**IV. Noslēguma jautājumi**

1. Noteikumi stājas spēkā 2020. gada 1. septembrī.
2. Noteikumi ir ievietojami Iestādes tīmekļvietnē [www.estets.lv](http://www.estets.lv) un izvietojami Iestādes vestibilā redzamā vietā.
3. Ja Iestādes rīcībā ir informācija, ka Vecāki ļaunprātīgi izmanto situāciju, maldina par bērna veselības stāvokli, slēpj informāciju par saskari ar Covid-19 kontaktpersonām vai inficēšanos ar Covid-19, Iestāde ziņo Departamentam un atbildīgajiem dienestiem, lai kopīgi risinātu situāciju.

|  |  |
| --- | --- |
| Direktors | G. Pētersons |

Krūmiņliepa,

Šķerberga

67474143

Pielikums

Mākslinieciskās jaunrades centra “Praktiskās estētikas skola” 01.09.2020.iekšējiem noteikumiem Nr. BJCPES-20-3-nts “Izglītības procesa organizēšana, nodrošinot Covid-19 infekcijas izplatības ierobežošanu”

**Iestādes komunikācijas rīcības shēma**

1. Iestāde – Departaments
2. Iestādes direktors – darbinieki
3. Iestāde – izglītojamie
4. Iestāde – Vecāki
5. Vecāki/ izglītojamie – Iestādes direktors

|  |  |
| --- | --- |
| Direktors | G. Pētersons |

Krūmiņliepa 67474143

Šķerberga 67474143